Source: http://www.bihon.ro/incep-sa-se-vada-grupele-ligii-campionilor/1347909
Timestamp: 2018-10-22 05:15:44+00:00

Document:
Încep să se vadă grupele Ligii Campionilor - BIHON
Încep să se vadă grupele Ligii Campionilor
la	27. octombrie 2013 21:50	 Reactualizat la:	 27. octombrie 2013 21:51
Nicuşor Diaconu a marcat primul gol pentru CSM Digi	- © FOTO: OradeaBestPhoto.ro
Poloiştii de la CSM Digi au învins Sintez Kazan cu 13-8 şi deţin prima şansă de calificare.
Multipla campioană a României la polo, CSM Digi a obţinut o victorie categorică în faţa formaţiei ruse Sintez Kazan în prima manşă din turul trei preliminar al Ligii Campionilor. În urma acestui succes, poloiştii orădeni au luat o opţiune dintre cele mai serioase pentru calificarea în grupele principale ale Ligii Campionilor.
CSM Digi a făcut un meci memorabil în faţa propriilor suporteri, deşi pornea cu şansa a doua în faţa unei echipe pe care nu a mai învins-o până acum. Debutul partidei nu a fost favorabil orădenilor. Oaspeţii au deschis scorul, Diaconu a egalat, dar Sintez a marcat apoi de două ori, scor 1-3. Popoviciu, Negrean şi Cupic şi-au adus apoi echipa în avantaj, scorul primului sfert fiind 4-3. Gazdele s-au dezlănţuit în sfertul secund, înscriind de cinci ori prin Negrean, R. Georgescu, Kádár, Cupic şi Popoviciu, în timp de ruşii au punctat doar de două ori. Scorul la pauză, 9-5, era dătător de speranţe pentru următoarele două sferturi. În sfertul trei s-a înscris un sungur gol, prin Dunca şi avantajul orădenilor a crescut, scor 10-5. CSM Digi şi-a conservat avantajul în sfertul patru, încheiat la egalitate, 3-3, prin golurile lui R. Georgescu, Popoviciu şi Cupic, respectiv Odintsov 2 şi Elizarov. Ultimul gol, marcat de Cupic, poate fi deosebit de important în ecuaţia calificării.
CSM Digi se impune astfel la o diferenţă convingătoare, după un meci entuziasmant, în care toată echipa s-a dăruit pentru victorie. Ecartul de cinci goluri le oferă orădenilor prima şansă pentru calificare, chiar dacă returul de la Kazan nu se anunţă deloc facil.
„Nu ne-am aşteptat nici noi la o diferenţă de cinci goluri. Cu toate acestea, partida nu a fost deloc uşoară, aşa cum ar sugera-o poate scorul final. Încă nu suntem calificaţi, meciul retur va fi deosebit de greu”, a afirmat după meci fostul internaţional Kádár Kálmán.
Fraţi adversari
Portarul echipei CSM Digi, Gojko Pjetlovic l-a avut ca adversar în timpul meciului cu Sintez pe fratele său, centrul Dusko Pjetlovic. Chiar dacă Dusko a marcat un gol, Gojko a avut câştig de cauză, prin victoria categorică a echipei lui. Portarul orădean a avut trei intervenţii salvatoare în faţa fratelui său.
CSM Digi Oradea – Sintez Kazan 13-8 (4-3, 5-2, 1-0, 3-3)
CSM Digi: G.Pjetlovic, D. Creţu – portari; B. Câmpianu, Negrean 2, Diaconu 1, Chioveanu, Popoviciu 3, Alexa, Cupic 3, A. Creţu, Dunca 1, R. Georgescu 2, Kádár 1. Antrenor: Dorin Costrăş
Sintez Kazan: Dudkin, Koshkarov – portari; Tikhonov, Zinnatullin, Odintsov 2, Timakov, D. Pjetlovic 1, Yankov, Nagaev, Stepanyuk 3, Rizhov-Alenichev 1, Elizarov 1, Shepelev. Antrenor: Irek Zinurov
Arbitri: Nenad Peris (Croaţia), Maton Schwartz (Israel). Delegat LEN: Martin György (Ungaria)
Descalificări pentru trei eliminări: A. Creţu, Kádár, Negrean
Superiorităţi numerice: 14 (8) -15 (4)
Rezultate înregistrate în prima manşă din turul trei preliminar:
Meci Szolnok – Primorje Rijeka 10-10 (4-3, 1-1, 1-4, 4-2)
Radnicki Kragujevac – Vouliagmeni 11-5 (3-0, 2-2, 4-3, 2-0)
Pro Recco – Steaua Roşie Belgrad 9-5 (2-2, 2-1, 4-2, 1-0)
Meciurile din manşa secundă vor avea loc la data de 9 noiembrie, cu excepţia meciului Sintez Kazan – CSM Digi, care se va disputa la 5 noiembrie.
Câştigătoarele dublelor manşe din turul trei preliminar se vor califica în grupele principale ale Ligii Campionilor, care vor avea următoarea componenţă:
Grupa A: Eger (Ungaria), Barceloneta (Spania), Jug Dubrovnik (Croaţia), Olympiacos Pireu (Grecia), învingătoarea Szolnok – Primorje Rijeka, învingătoarea Pro Recco – Steaua Roşie
Grupa B: Galatasaray Istanbul (Turcia), Spandau Berlin (Germania), AN Brescia (Italia), Partizan Belgrad (Serbia), învingătoarea CSM Digi – Sintez Kazan, învingătoarea Radnicki Kragujevac – Vouliagmeni
Taguri: csm digi oradea, Kaza, liga campionilor, polo

References: CSM 
 CSM 
 CSM 

CSM 
 CSM 

CSM 
 CSM 

CSM 

CSM 
 CSM 
 CSM 
 csm